Keskustelu:Sääty-yhteiskunta Suomessa

message: Ylläpitäjien ilmoitustaululla on esitetty, että tämän artikkelin laatu ei oli Wikipediaan sopiva. Oikeastaan muuta ei ole tehtävissä, kuin laittaa tämä poistokeskusteluun. -- Htm (keskustelu) 5. helmikuuta 2024 kello 11.18 (EET)
* Sanoisin, että tässä on koko joukko asiavirheitäkin. Ensinnäkin työväenluokka, joka tässä mainitaan, ei niinkään ole sääty-yhteiskuntaan liittyvä vaan vasta teollistumisen myötä syntynyt käsite, joka tuli merkitykselliseksi vasta aivan vanhan sääty-yhteiskunnan loppuaikoina. Samoin on kaiketi vielä selvemmin proletaarin laita, joka lienee lähinnä marxilainen käsite.  Oudolta kuullostaa myös maininta "säädyttömästä" köyhälistöstä, sillä ainakin nykykielssä sana "säädytön" tarkoittaa kyllä aivan muuta kuin mitä sillä tässä ilmeisesti on tarkoitettu eli mihinkään säätyyn kuulumatonta.  Mainitsemisen arvoista olisi myös, että sääty-yhteiskunnan loppuaikoina, 1800-luvulla, tuli tärkeäksi myös käsite "säätyläinen", "rahvaan" vastakohtana. Sillähän tarkoitettiin lähinnä kolmen ylimmän säädyn eli aateliston, papiston ja porvariston jäseniä mutta myös eräitä muita henkilöitä, muun muassa monia maaseudulla toimineita virkamiehiä, vaikka heilläkään ei ollut äänioikeutta minkään säädyn vaaleissa. Mikäli tämä ylipäänsä on tarpeen erillisenä artikkelina, tähän voisi lähinnä kopioida tai siirtää artikkelista Sääty osiot "Säätyjen erioikeudet Suomessa" ja "Säätyläiset". Tämän nykyinen sisältö kuitenkin joutaa pois. -KLS (keskustelu) 5. helmikuuta 2024 kello 12.56 (EET)
*:Edellisten huomioiden lisäksi lähteistäminen lähentelee valelähteistystä. Useinkaan lähteessä ei ole mitään aiheen kannalta oleellista. Tällaista artikkelia ei myöskään pitäisi kirjoittaa sukututkimusblogiin tai vastaaviin perustaen. Teksti on välillä selkeästi lähteenvastaista. Luokka-yhteiskuntaan siirryttiin lähteen mukaan 1800-luvulla. Sitä ei noudatettu vuosisatoja eikä lähteessä sanota, että se olisi toiminut hyvin. Luokka- ja sääty-yhteiskuntien sotkeminen toisiinsa on erikoista. Paikoin on vaikea saada selvää, mitä kirjoittaja on edes yrittänyt ilmaista. Artikkeli ei ole helposti korjattavissa. Pois. Matthäus Gehägeberg (keskustelu) 5. helmikuuta 2024 kello 13.21 (EET)
replies: text: Pois, moniongelmaista tavaraa on ihan riittämiin ennestäänkin. Huusmik  (Onko kerrottavaa? • Tekemiseni) 5. helmikuuta 2024 kello 20.34 (EET)
thread_title:  Artikkelin poisto 

message: Artikkeliin sääty, sellaisena kuin se on tähän saakka ollut, olisi hyvin voinut laittaa  -mallineen, käsittelihän siitä suurin osa pelkästään Suomen oloja, vaikka sääty-yhteiskunta on ollut yleiseurooppalainen ilmiö. Siksi, ja koska tämä uusi Sääty-yhteiskunta Suomessa artikkeli alkuperäisessä muodossaan oli niinkin huono kuin edellä todettiin, kirjoitin tämän kokonaan uudestaan, suurimmaksi osaksi yksinkertaisesti kopioimalla tuon sääty-artikkelin Suomea koskevat osiot tähän mutta kirjoitin kuitenkin uuden johdanto-osuuden. Tässä muodossaan tämä tuskin enää kuuluu poistokeskusteluun, aihe ainakin on merkittävä. Kelpaako? -KLS (keskustelu) 6. helmikuuta 2024 kello 11.49 (EET)
replies: text: Kelpasi. -- Htm (keskustelu) 9. helmikuuta 2024 kello 13.56 (EET)

text: Tällä uudella sisällöllä tämän voi hyvin säilyttää. --Risukarhi (keskustelu) 9. helmikuuta 2024 kello 14.48 (EET)
thread_title:  Uusi sisältö